text:  Rango je príbeh osamelého chameleóna, ktorý prežíva svoj osobný príbeh "z nuly hrdinom" Musím sa priznať, že film na mňa v istých okamihoch pôsobil rozpačito, nevedela som či sa jedná o klasický animák plný gagov pre deti či animovaný western, ako však dej postupoval dopredu, zistila som, že tá druhá možnosť je správna. Napriek tejto rozpačitosti sa mi film celkom páčil. Príbeh bol prešpikovaný rôznymi narážkami na iné známe filmy, koncentrácia drsných chlapíkov (respektíve plazov) bola  vysoká, Štrkáč ako hnusný zloduch bol cool. Za zmienku stojí aj  dobré technické spracovanie. Najsilnejšou časťou príbehu bolo jednoznačne stretnutie s Duchom Západu. Rozhodne zaujímavý filmík. A tá "hombre-gitarová muzika", no ja ju jednoducho milujem.
item_title: Rango
item_directors: Gore Verbinski
item_screenwriters: John Logan Gore Verbinski
item_cast: Johnny Depp Isla Fisher Abigail Breslin Ned Beatty Alfred Molina Bill Nighy Stephen Root Harry Dean Stanton Timothy Olyphant Ray Winstone Ian Abercrombie Gil Birmingham Claudia Black Blake Clark Patrika Darbo Beth Grant Ryan Hurst Vincent Kartheiser Lew Temple Alanna Ubach Gore Verbinski Kym Whitley John Cothran Jr. James Ward Byrkit Hemky Madera George DelHoyo Keith Campbell Charles Fleischer Alex Manugian Joe Nunez Hope Levy